BÉRLETI SZERZŐDÉS

,amely létrejött egyrészről Bácsalmás Város Önkormányzata (székhely: 6430 Bácsalmás, Gróf Teleki J. u. 4-8.; törzskönyvi azonosító szám: 724320; adószám: 15724320-2-03; statisztikai számjel: 15724320-8411-321-03; teljesítésre nyitva álló bankszámlaszám: 51000015-10009990-00000000, képviseletében Németh Balázs polgármester), mint bérbeadó (a továbbiakban: Bérbeadó),

másrészről a ………………………………………………………………………….(székhely: …………………………………………..; cégjegyzékszáma: ………………….; statisztikai számjel: ………………………………………; adószám: ………………………; teljesítésre nyitva-álló bankszámlaszám: ……………………………………; képviselő: …………………………………ügyvezető), mint bérlő (továbbiakban: Bérlő)

A Bérbeadó és a Bérlő a továbbiakban együttesen: „Felek”.
között az alulírott helyen és időben, az alábbi feltételek szerint:

I.

Bérleti rendelkezések

1. Bérbeadó kijelenti és szavatolja, hogy a Bács-Kiskun Vármegyei Kormányhivatal Földhivatali Főosztály Földhivatali Osztály 2.-nél Bácsalmási belterületi 1716/9 hrsz. alatt felvett, az ingatlan-nyilvántartásban jelenleg kivett beépítetlen terület művelési ágban nyilvántartott 9855 m2 összterületű ingatlan 1/1 arányú tulajdoni hányadával rendelkezik. 
Az ingatlanon Bérbeadó Bácsalmás Város Önkormányzata a „TOP-1.1.1-16-BK1-2020-00024” azonosító számú „Üzemcsarnok létesítése a bácsalmási iparterületen” megnevezésű projekt keretében Üzemcsarnokot építtetett. (továbbiakban: Bérlemény)
A tulajdoni lapon széljegy nem található, további hatályos bejegyzést a tulajdoni lap nem tartalmaz.
2. Bérbeadó bérbe adja, Bérlő pedig ………………………………gazdasági tevékenysége végzése céljából bérbe veszi a Bérleményt. A használati cél megváltoztatása nem lehetséges. 

3. Bérbeadó szavatol azért, hogy a Bérlemény a jelen Szerződés teljes időtartama alatt szerződésszerű használatra alkalmas, és megfelel a jelen Szerződés és a vonatkozó jogszabályok előírásainak, valamint azért, hogy harmadik személynek nincs a Bérleményre vonatkozóan olyan joga, amely a Bérlőt a használatban korlátozza vagy megakadályozza. Bérlő a Bérleményt korlátozás nélkül, akadálymentesen használhatja, és a Bérlemény a jelen szerződésben meghatározott cél rendeltetésszerű megvalósítására alkalmas.
4. Bérlő jelen szerződés aláírásával kötelezettséget vállal arra, hogy a Bérleményt rendeltetésszerűen kezeli és használja. Bérbeadó a rendeltetésszerű használatot, valamint a szerződésben foglalt kötelezettségek teljesítését a bérlő szükségtelen háborítása nélkül, előzetes értesítés mellett ellenőrizheti.

5. Bérbeadó mindenkor köteles a használati cél megvalósításához szükséges tulajdonosi/bérbeadói hozzájárulásokat Bérlő részére kiállítani, így különösen a Bérlő tevékenységéhez esetlegesen szükséges hatósági engedélyek beszerzése érdekében. Bérbeadó jelen szerződés aláírásával megadja hozzájárulását ahhoz is, hogy a Bérlő a cégbíróság felé a Bérleményt, mint fióktelepet vagy telephelyet bejelentse.
6. A Bérlemény bérleti díja havi 460. 000.- Ft.-700.000 + ÁFA, azaz …………………forint plusz ÁFA, amely a birtokátruházás napjától kezdődően a Bérlemény tényleges használatától függetlenül, havonta előre, a tárgyhónap 15. napjáig fizetendő a Bérbeadó Takarékbanknál vezetett 51000015-10009990 számú bankszámlájára történő átutalás útján.  

A havi Bérleti Díjról a Bérbeadó a tárgyhónap ötödik napjáig kiállítja és megküldi számláját a Bérlő részére.
7. Felek a bérleti díjat minden év március 1.-től a KSH által az előző év vonatkozásában közzétett fogyasztói árindex alapul vételével indexálják.
8. A jelen Szerződésből eredő kötelezettségek biztosítására Bérlő a jelen Szerződés aláírásával egyidejűleg biztosítékként átadott a Bérbeadónak 3 havi bruttó Bérleti Díjnak megfelelő összegű biztosítékot (kaució). A Biztosíték a jelen Szerződés megszűnése esetén visszajár, azonban a Bérbeadó jogosult abból a Szerződéssel kapcsolatos igényeit közvetlenül kielégíteni.
9. Felek megállapodnak abban, hogy Bérbeadó a Bérleményt 2023………………napján adja Bérlő birtokába. A birtokátruházásról a Felek jegyzőkönyvet vesznek fel, amelyben rögzítik az Ingatlanban felszerelt, vagy ahhoz tartozó mérőórák állását, valamint a birtokba adással kapcsolatban a Felek által jelentősnek tartott egyéb tényeket és körülményeket. 
10. Birtokba adástól kezdődően Bérlőt terhelik az ingatlannal kapcsolatos közüzemi díjak, költségek, kiadások és ettől az időponttól kezdődően Bérlő viseli a kárveszélyt. Bérlő kifejezetten vállalja, hogy a közüzemi mérőórákat saját nevére átíratja. 

11. A bérlő a birtokátruházás napjától kezdve jogosult és köteles a Bérleményt folyamatosan, rendeltetésszerűen, a vonatkozó jogszabályi rendelkezések és hatósági előírások betartásával kizárólag………………………………….céljára használni. A tevékenység folytatásához szükséges engedélyek, hozzájárulások beszerzése a Bérlő kötelezettsége A konkrét gazdasági tevékenységre vonatkozó jogszabályi előírásoknak, szabályzatoknak történő megfelelés, az ehhez szükséges átalakítás költségei Bérlőt terhelik. Bérlő kifejezetten vállalja, hogy ezen költségekkel kapcsolatosan semmiféle megtérítési, beszámítási igényt Bérbeadó felé nem érvényesít. Az ingatlanban más tevékenységet folytatni kizárólag a Bérbeadó előzetes, írásbeli hozzájárulásával lehetséges.
12. A bérlő köteles a Bérlemény állagát megóvni, ideértve az Ingatlan tartozékait, felszereléseit, központi berendezéseit és a közös használatra szolgáló helyiségeket is. A Bérlő felelős az Ingatlan használatára és tevékenységére vonatkozó valamennyi jogszabály és hatósági előírás betartásáért.

13. A Bérlő az Ingatlanon a 11. pontban leírtakon felül átalakítási munkákat nem végezhet, az Ingatlant albérletbe nem adhatja. A Bérlő a Szerződés megszűnése előtt köteles megengedni, hogy az, aki az Ingatlant bérbe kívánja venni, azt megfelelő időben és módon megtekinthesse.

14. A Bérlő köteles a Bérlemény rendeltetésszerű használatával együtt járó karbantartási munkákat rendszeresen, a saját költségén elvégezni. Az ezen túlmenő karbantartási és korszerűsítési munkákat a Bérbeadó köteles saját költségén elvégezni.

15. Bérlő tudomással bír arról, hogy a Bérlemény ingatlan a bácsalmási iparterületi fejlesztés projekt egyik fejlesztéssel érintett ingatlanja. Bérlő az iparterületi fejlesztéssel kapcsolatos közművesítést, egyéb kapcsolódó munkálatokat tűrni köteles.

16. A bérleti jogviszony 2023………………..napjától kezdődő hatállyal határozatlan időtartamra jön létre. 
17. Megszűnik a bérleti jogviszony, ha 

17. a Felek a jelen bérleti szerződést közös megegyezéssel megszüntetik;
17. a Felek bármelyike a bérleti szerződést indokolás nélküli rendes felmondással, 6 hónapos felmondási idővel felmondja;
17. bármely fél írásban azonnali hatályú felmondással él;
17. bármely fél megszűnésével;

18. Szerződő Felek kifejezetten megállapodnak abban, hogy a Bérleti Szerződés megszüntetését, annak hatályba lépésétől számított 5 évig rendes felmondással Bérbeadó nem kezdeményezheti. Erre az időtartamra a rendes felmondás jogát Felek Bérbeadó számára kifejezetten kizárják. Bérbeadó akként nyilatkozik, hogy a felmondási jog ilyen mértékű kizárása érdekeit nem sérti, és nem tekinti olyan mértékű korlátozásnak, ami a szerződés érvénytelenségét, semmisségét eredményezné.

19. Bármelyik Fél jogosult azonnali hatállyal felmondani a szerződést, ha: 

19. a másik Féllel szemben jogerősen csőd- vagy felszámolási eljárást rendelnek el, vagy ha a másik Fél végelszámolásáról dönt,

19. a másik Fél a jelen szerződésben vagy jogszabályban foglalt lényeges kötelezettségét súlyosan vagy ismételten megszegi.

Rendkívüli felmondási oknak minősül különösen, ha Bérlő a havi bérleti díjjal tartozik és azt az arra irányuló írásbeli felszólítás kézhezvételét követő 15 napon belül sem egyenlíti ki. Rendkívüli felmondási okok továbbá az Ingatlan rendeltetésellenes, vagy nem a Szerződés céljának megfelelő használata, engedély nélküli átalakítása.
Az azonnali hatályú rendkívüli felmondást a felmondó fél indokolni köteles és az csak írásban érvényes. 

20. A bérleti jogviszony megszűnése esetén a Bérlő a Bérleményt a rendeltetésszerű használattal járó elhasználódás mértékének megfelelő állapotban köteles a Bérbeadó birtokába visszaadni.
21. A Szerződés megszűnése esetén Bérlő a saját költségén felszerelt és az Ingatlan állagának sérelme nélkül leszerelhető tartozékokat elviheti. Minden egyéb átalakítás, fejlesztés a Bérbeadó tulajdonát képezi és a Bérlő ezért külön kártalanítást, ellenértéket nem követelhet.
22. Jelen szerződés 2023. …………………napján lép hatályba. 
A jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény, valamint Magyarország mindenkor hatályos vonatkozó jogszabályi rendelkezései irányadóak. 

Jelen, magyar nyelven, négy (4) eredeti példányban készült szerződés tartalmát Felek elolvasás és értelmezés után, mint szerződéses akaratukkal mindenben megegyezőt, saját kezűleg jóváhagyólag írják alá, és aláírásukkal igazolják, hogy a szerződés egy példányát átvették.
Bácsalmás, 2023……………………………
	……………………………….
Bérlő
	…………………………………..............
Bérbeadó


                        

  
     

    Bácsalmás Város Önkormányzata

    
                                                                  Németh Balázs polgármester

